text: Sa’aa barruu tana dubbisaa jirtanitti, umrii isiniif kennamerraa daqiiqaawwan hir’ifamutti jiru. Yeroon amma dabrite tun, abaduu haga nuti dachii tanarraa dhabamnutti hin deebitu. Yeroon, waan hundarra qaaliidha. Ummanni addunyaa tanarra jiru, yeroodhaaf moggaasa adda addaa kennan. Gariin yeroon warqiidha (the time is gold) jedhan. Gariin ammoo, yeroon warqiirra qaaliidha jedhan. Warqiin maallaqaan bitamuu danda’a. garuu yeroon mallaqaan bitamtu hin jirtu. Mallaqni addunyaan tun qabdu hundi osoo walirratti ida’amtee, guyyaa sa’aa 24 irratti, secondi takka bituun hin danda’amu.
text: #000003
text: Islaamummaan yeroodhaaf bakka guddaa kenniti. Rabbiin qur’aana keessatti yeroodhaaf xiyyeeffannaa akka kenninu yoo nuuf himu akkana jedhe:
text: #000004
text: Hedduun keenya waan umriin dheeraan nuu hafu nutti fakkaata. Yeroon akkuma duumessa qilleensaan dhiibamuu osoo as jira jennee eegnu kutee biyyaa baha. Umriin nuti jiraannu hagamuu dheeraa osoo ta’ee, jiruun teenya gabaabduudha. Sababni isaa xumura irratti du’atu karaa irra dhaabbatee nu eega. Nabiyyallaah Nuuh (AS) namoota dachii tanarra umrii dheeraa jiraatan keessaa tokko. Jireenya addunyaa tana akkamitti ibsita jedhamee gaafatamnaan deebisaa ajaa’ibaa kenne. “Jiruun addunyaa tanaa akka mana hulaa lama qabuuti. Hulaa tokkoon seenee hulaa kaaniin keessaa bahe” jedhe. Nabiyyallaah Nuuh (AS) Waggaa dhibba sagalii ol jiraatee jiruu addunyaa tana akkanatti eega ibsee, nutiin waggaa 60 fi 70 jiraannu hoo yeroo tana akkamitti ilaaluu qabna.
text: #000008
text: Wanti takka dabre deebi’ee hin dhufu. Tarii salaata fajrii har’a salaannee jirra ta’a. Fajriin boru dhufu garuu kan kaleessa dabre sanii miti. Fajrii biraatiin walitti dhufna. Yeroon hundi takka dabarraan deebi’ee hin dhufu. Bakka buusuu wanti jedhamus waan yaadamuu miti. Akka warra Kubbaa taphsiisuu saa’aa dabalataa jedhanii wanti dabalanis hin jiru. Sa’aatii san saa’aatii dabalamte jedhanii waamuunis hin taatu. Saa’aa isa if duraa irraa hatamte jennee waamutu irra gaari. Kanaafuu waan qabnu boritti dabarsinee, saa’aa boru qabnu irraa fayyadamna jechuu osoo hin taane, ta of harkaa qabnu osoo nu harkaa hin bahin itti fayyadamuu qabna. Hasan Al Basriin (rahimahullaah) waa’ee yeroo yoo haasawu akkana jedhe, “Guyyaan hundi ‘Yaa ilma aadam, An uumama haarawa. Waan dalagduufi jireenya kee irrattis ragaa sitti baha. Kanaafuu si jalaa deemuu kiyyaan dura natti fayyadami. Guyyaa qiyaamaa malee anii fi ati walitti hin deebinu’ nuun jetti” jedhe. Dhugaadha. yeroon nuti amma of harkaa qabnu yeroo haarawa nuuf kennamte. Tan boru dhuftus guyyaa haarawaa fi yeroo haarawa. Kanaafuu nu harkaa baatee guyyaa boruu ragaa nutti ta’uu isiitiin dura ammuma dhaqqabannee bu’aa irraa haa buufannuu.
text: #000009
text: Rabbi ilma namaa kanatti tola heddu oole. Tola isaa tokko lama jennee laakkooynee fixuu hin dandeenyu. Tola heddu Rabbiin nutti oole keessaa tokko yeroodha. Haa ta’u malee hedduun keenya yeroo badhaafamne tana faaydaa isii irraanfachuun, irraa fayyadamuu dadhabnee jirra. Ibn Abbaas (RA) Nabiin (SAW) ” Ni’maa lama kan ilmi namaa itti fayyadamuu dadhabetu jira. Isaanis fayyaa fi Yeroodha.” jedhan jedhee nuuf gabaase. Eeyyan wanti akka fayyaa qaaliin hin jiru. Fayyaa malee dalagaa takkallee dalaguun hin danda’amu. Akkasuma namni fayyaa qabus yeroo qabaatu malee ibaadaa Rabbii dalaguun itti ulfaata. Rabbi wantoota qaqqaalii lamaan tannin nu badhaasee, nuti garuu itti fayyadamuu dadhabnee jirra. Kanaafuu akka muslima tokkotti, wantoota Rabbiin nu badhaase kanniin ammuma itti fayyadamuu qabna.
text: #000011